Maakri tänav

Maakri tänav on tänav Tallinnas Kesklinna linnaosas Maakri ja Kompassi asumis. Ametlikult sai Maakri tänav nime 1881. aastal. Tänava nimi on tulenenud Tallinnas tegutsenud värvalite Mackerite perekonnanimest, kes elasid sellel tänaval. Tänava saksakeelset nime Mackerstraße on esmamainitud juba 1849. aastal, venekeelset nime Макерская улица 1854. aastal.. Hiljem kohandunud Makerstraße'ks. 20. sajandi alguses tegutses hoones Maakri 28 Johanna Rahwingu era-tütarlasteprogümnaasium. Maakri tänav kuulus Riigivolikogu 3. valimisringkonda, kust valiti Järvo Tandre. Maakri 5 asus Teise maailmasõjani juudi sünagoog (Maakri tänava sünagoog), mis valmis 1884. aastal arhitekt Nikolai Thamm vanema projekti järgi ja hävis Teises maailmasõjas. Maakri 14 asus kahekorruseline puitmaja. Maakri 16/18 asus kahekorruseline võõrastemaja, kus 1911. aastal elas luuletaja Juhan Liiv. Maakri 19 asus 1944. aastal Naisomakaitse staap. Maakri 19/21 krundi Rävala puiestee poolses osas asunud väärtusetud hooned lammutati 2011. aastal, Maakri 19/21 tootmishoonete kogum (endine Naha- ja jalatsivabrik "Union", hilisem Kommunaar) on ka muinsuskaitse all.. Aastail 1908–1921 asus seal ka Tallinna Jaani koguduse kool. Maakri tänava, Rävala puiestee ja Tornimäe tänava vahelisele alale kavandatakse kuni 30-korruselist kõrghoonet. Maakri 19/1, büroohoone A ja B hoonetega Maakri 21 hoones tegutses 1920. aastail O. Amoretti vene õppekeelega eraühisgümnaasium. Maakri 23 asub perekond Birki tellimusel 1910. aastal ehitatud keemilise puhastuse ja värvimise töökoja hoone , mille projekteeris arhitekt Aleksander Jaron, tegemist on ühe parima juugendarhitektuuri näitega Tallinnas, mis on ka muinsuskaitse all. Maakri 23a asub endine Postimehe Maja. Maakri 25 asub u 1909 ehitatud Eduard Johansoni paberivabriku tootmishoone koos koopiana üles ehitatud väravaehitisega Maakri 28a (algselt Maakri 28) asus kuni 1935. aastani Elfriede Lenderi Eragümnaasium, siis sai kool uue maja, mis asus Kreutzwaldi tänav 25. Seejärel asus hoones Hans Kubu eragümnaasium. Maakri 30 krundil asub kõrghoone Skyon. Maakri 36 on 2003. aastal elumajaks ehitatud luksuslik 20-korruseline kõrghoone. Maakri tänava sünagoog (umbes 1900), Maakri 5 Maakri 19/21 Maakri 19 keldrist leitud puidust nahaparkimistõrred Maakri 28a Maakri 28 Lenderi gümnaasiumihoone (Maakri 28) vajab taastamist Maakri 30 Maakri 34 (2002) Maakri 34 lammutustööd (2006) Maakri 36 ja Maakri 34 (2005) Tallinna tänavate loend Maakri asum Tallinna tänavanimed. KNAB. Aleksander Kivi. Tallinna tänavad. Tallinn, 1972, lk. 74 Maakri tn, http://www.eki.ee/, EKI KNAB: Eesti - Eesti Keele Instituut, Eesti kohanimed (vaadatud 26.06.2021) "Tallinna teateid". Eesti Sõna. 11.06.1944. Vaadatud 22.06.2018. Mälestised 1105 Tootmishoonete kogum Maakri tänaval Maakri tn 19 // 21 krundi detailplaneeringu kehtestamine Kesklinnas, Tallinna Linnavolikogu otsus, Tallinn, 11. detsember 2008 nr 239 Maakri tänava lammutatavate hoonete asemele kerkib 30-korruseline torn, TallinnCity, 25.11.2011 Birkhaus (vaadatud 17.02.2015) Mälestised 8164 Keemilise puhastuse ja värvimistööstuse hoone Maakri t. 23, 20. saj. algus Vana meediamaja Tallinna südalinnas lammutatakse, asemele kerkib kõrghoone, arileht.delfi.ee, 29.06.2021 Leele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 15 Muinsuskaitse nõuab Lenderi gümnaasiumihoone taastamist